Број: 231-18-ОС/3

Дана: 20.09.2018.године

**ДОДАТНО ПОЈАШЊЕЊЕ 1**

**ПИТАЊЕ**

Поштовани

Молимо вас за одговор на питање у вези конкурсне документације за набавку услуге бр. 231-18-OС – Физичко обезбеђење објеката Клиничког центра Војводине.

На страни 8/38  као додатни услов за учешће у поступку јавне набавке из члана 76. ЗЈН у тачки 4. стоји:

„Понуђач има важећу полису осигурања опште и професионалне одговорности, са минималним износом суме осигурања по штетном догађају и укупно за читав период покрића у агрегатном стању од најмање 50.000.000,00 динара" што се доказује достављањем:

„Важеће полиса на дан отварања понуда и Потписана и оверена Изјава понуђача на меморандуму понуђача да ће обезбедити полису на тражену вредност током трајања уговора".

# Сматрамо да  је овај додатни услов лоше одређен, није адекватано дефинисан и  не одговара обиму посла и захтевима наручиоца који су наведени у „Опису предмета јавне набавке".

# Важећа полиса осигурања опште и професионалне одговорности понуђача је гаранција наручиоцу да ако дође до штетног догађаја грешком службеника обезбеђења да ће бити надохнађена штета Наручиоцу.

# Ако се узме у обзир величина Клиничког центра Војводине, колико је то важан објекат за град Нови Сад, Аутономну покрајну Војводину и Р. Србију, колика је вредност имовине која се даје понуђачу на чување, долазимо до тога да је полиса осигурања опште и професионалне одговорности, са износом суме осигурања по штетном догађају и укупно за читав период покрића у агрегатном стању од 50.000.000,00 динара, врло мала и да наручиоцу непружа никакве гаранције.

# Из свега овога лако се извлачи закључак  да наручилац мора од понуђача да тражи да поседују полису осигурања са далеко већом сумом осигурања по штетном догађају и укупно за читав период покрића у агрегатном стању.

Молим вас да прихватите нашу сугестију и измените конкурсну документацију.

**ОДГОВОР**

Наручилац ће изменити конкурсну документацију.

Измена ће бити доступна на Порталу јавних набавки и веб-сајту Клиничког центра Војводине.

С поштовањем,

Комисија за јавну набавку 231-18-ОС